  Туспуктэм: Григорий Фомин Наталия Сильвестрова Удмуртиын паласькись лек вирус инфекциос вӧлмемен сэрен йырин кылем арняе ныыль школаез (Грак, Юкаменск ёросъёсысь быдэн одӥгзэ но Глазкарысь кыксэ) но куинь нылпи садэз (одӥгзэ Эгра ёросысь но кыксэ Юкаменск ёросъёсысь) быдэсак ворсазы. Со сяна, 71 школаосысь 204 классъёс но 59 нылпи садъёсысь 99 группаос пытсамын. Со Роспотребнадзорлэн элкьунъя управлениезлэн пресс-службаез ивортӥз. 19-25 толсуре Удмуртиын 17 сюрс 916 адями паласькись лек вирус инфекциосын черлаз, азьвыл арняен ӵошатыса, со 0,6 процентлы тросгес.  Висисьёс пӧлын 10 сюрс 705 пиналъёс, ӝыныез со пӧлысь – 6 аресозь нылъёс но пиос. Тодэ вайытом, Удмуртиын толсур пумозь пуэдлэсь прививка пуктыны луэ на. Тегъёс: Тазалык Удмуртия висён школаос нылписад  